Brita Kolumbio

La kanada provinco Brita Kolumbio (angle British Columbia [ˈbrɪt.ɪʃ kəˈlʌm.bi.ə], france Colombie Britannique [kɔ.lɔ̃.bi bʁi.ta.nik]), mallongige kiel BK, situas inter la Rok-Montaro kaj Alberto oriente kaj la Pacifiko kaj Alasko okcidente. Norde estas Jukonio, kaj sude Usono (Vaŝingtonio, Idaho, kaj Montano). Ĝi estas la plej okcidenta el la dek kanadaj provincoj. Laŭ la stato de 2021 en la provinco vivis 5 000 879 loĝantoj sur areo de 944 735 kvadrataj kilometroj, kio rezultigas loĝdenson de 5 loĝantoj/km². La brita Reĝino Viktorino nomis la provincon. Antaŭ ol Brita Kolumbio aliĝis al la Kanada Konfederiĝo (la 20-an de julio, 1871) ĝi estis sendependa brita kolonio formita en 1867 per la kunigo de la du kolonioj de Vankuvera Insulo (ĉef-urbo: Viktorio) kaj Brita Kolumbio (ĉef-urbo: Nov-Vestminstro). La nuna ĉefministro de Brita Kolumbio ekde la 11-a de oktobro 2022 estas David Eby. La guberniestro, kiu formale reprezentas la britan monarkion, estas Wendy Lisogar-Cocchia. Historio En 1774, Juan Pérez komercis kun la indianoj en la Insuloj de Reĝino Charlotte (Hodiaŭ oficiale Haida Gwaii), kaj pretendis la landon por Hispanio. En 1778, James Cook atingis la landon, kaj pretendis la landon por Britio, sed la hispanoj havis fortikaĵon ĉe Nutka Fjordo ĉe Vankuvera Insulo de 1789 ĝis 1795. Inter 1805 kaj 1808, Simon Fraser esploris la teritorion. Fraser kaj David THOMPSON fondis fortikaĵojn. En 1846, laŭ la Traktato de Oregono, Britio ekposedis la terenon norde de la 49a paralelo, kaj la tuton de Vankuvera Insulo. Je la 7a novembro, 1885, la fervojo (Canadian Pacific) inter Brita Kolumbio kaj la orientaj provincoj kompletiĝis, kaj Kanado etendis 5.514 km de la Atlantiko ĝis la Pacifiko. Lingvaj malplimultoj Estas 53.040 homoj en Brita Kolumbio, kiuj parolas la francan kiel gepatra lingvo. Eminentuloj de Brita Kolumbio En Brita Kolumbio mortis George W. Bullen en 1912. Bryan Adams, muzikisto Pamela Anderson, aktorino Gil Bellows, aktoro Earle Birney, poeto Michael Bublé, kantisto Raymond Burr, aktoro Kim Campbell, iama Ĉef-Ministrino de Kanado Yvonne de Carlo, aktorino Kim Cattrall, aktorino Hayden Christensen, aktoro James Doohan, aktoro Peter Dyakowski, atleto Edward Dmytryk, film-reĝisoro Atom Egoyan, verkisto de film-tekstoj/reĝisoro Arthur Erickson, arĥiteko Judith Forst, oper-kantistino (kontraltino) David Foster, muzikisto Dan George, gvidanto de indiĝenaj popoloj kaj aktoro Matthew Good, muzikisto Michael J. Fox, aktoro kaj aktivulo en kampanjo kontraŭ malsano de Parkinson Terry Fox, atleto Don Francks, aktoro Nelly Furtado, kantistino/verkistino de kantoj Nancy Greene-Raine, olimpia medalististo (en skiado) Rick Hansen, iama medalistino en olimpiko de handikapitoj kaj aktivulo en kampanjo por rajtoj de handikapuloj Doug Hepburn, medalisto en Ludoj de la Brita imperio kaj fondinto de la sporto "powerlifting" Ben Heppner, oper-kantisto (tenoro) Joshua Jackson, aktoro Paul Kariya, hoke-ludisto Joe Keithley, kantisto/verkisto de kantoj Gene Kiniski, profesia luktisto Diana Krall, muzikistino Kristin Kreuk, aktorino Evelyn Lau, aŭtorino Silken Laumann, olimpia medalistino (en remado) Malcolm Lowry, verkisto de romanoj Sarah McLachlan, muzikistino Leon Mandrake, magiisto ("Mandrake the Magician") Greg Moore, veturisto de konkurs-aŭtoj Carrie-Anne Moss, aktorino Steve Nash, basketbala ludisto Cam Neely, hoke-ludisto Scott Niedermayer, hoke-ludisto Jim Pattison, tre sukcesa komercisto Tony Pep, boksisto / promocianto de boksado Al Purdy, poeto Jason Priestley, aktoro Joëlle Rabu, kantistino Ryan Reynolds, aktoro Joe Sakic, hoke-ludisto Jack Shadbolt, pentristo/skulptisto Michael Shanks, aktoro Dorothy Stratten, aktorino/modelino David Suzuki, televidisto kaj gvidanto de medi-protekta fondaĵo Margaret Trudeau, eks-edzino de Kanada Ĉef-ministro Pierre Elliott Trudeau Larry Walker, bejsbola ludisto Steve Yzerman, hoke-ludisto